ທ່ານ ທ​ຣຳ ປະ​ສົບ​ຄວາມ​ສຳ​ເລັດ ແນວ​ໃດ​ແດ່ ຕໍ່ການ​ເວົ້າ​ໂອ້ອວດ ກ່ຽວ​ກັບ ເສດຖະ​ກິດ
ໃນ​ປີ 2019 ພຽງ​ປີ​ດຽວ, ປະ​ເທດ​ໄດ້​ເພີ່ມ​ວຽກ​ເຮັດ​ງານ​ທຳ​ປະ​ມານ ນຶ່ງ​ລ້ານ ເກົ້​າ​ແສນ ເຈັດ​ສິບ​ພັນ​ຕຳ​ແໜ່ງ.
ການເປັນປະທານາທິບໍດີປີທີສາມຂອງທ່ານ ດໍໂນລ ທຣຳ ເບິ່ງຄືປາກົດວ່າຈະຖືກຈົດຈຳສຳລັບການລົງຄະແນນສຽງ ເພື່ອການຟ້ອງຮ້ອງທີ່ໃກ້ຈະມີຂຶ້ນຫຼາຍກວ່າສິ່ງອື່ນໆ ແຕ່ເມື່ອເບິ່ງຢ້ອນກັບໄປໃນປີ 2019 ຜ່ານທາງເສດຖະກິດ ມັນໄດ້ເປີດເຜີຍໃຫ້ເຫັນເສດຖະກິດ ທີ່ໄດ້ຢືນຢັນການເວົ້າໂອ້ອວດສ່ວນໃຫຍ່ໃນທວິດເຕີຂອງທ່ານປະທານາທິບໍດີ, ເຖິງແມ່ນວ່າໃນບາງຂົງເຂດຍັງປ່ອຍໃຫ້ມີຊ່ອງຫວ່າງສຳລັບຄວາມເປັນຫ່ວງ ກ່ຽວກັບ ອະນາຄົດກໍຕາມ ຕົວລະບຸທີ່ສຳຄັນຂອງສຸຂະພາບຂອງເສດຖະກິດ ໄດ້ສືບຕໍ່ທີ່ຈະເຄື່ອນໄຫວໄປໃນທິດທາງທີ່ເປັນແງ່ບວກໃນ ສະຫະລັດ ຕະຫຼອດປີ 2019, ເຖິງແມ່ນຈະມີຜົນກະທົບໃນແງ່ລົບ ກ່ຽວກັບ ສົງຄາມການຄ້າກັບ ຈີນ ທີ່ກຳລັງດຳເນີນຢູ່ກໍຕາມ ແນວໃດກໍຕາມ, ການຕັດພາສີ ແລະ ການເພີ່ມຂຶ້ນຂອງໜີ້ສິນຂອງປະເທດຢ່າງຫຼວງຫຼາຍ ແທ້ຈິງແລ້ວໄດ້ຮັບປະກັນວ່າ ການຈ່າຍດອກເບ້ຍຈະໄປຊ່ວຍເຫຼືອສ່ວນແບ່ງທີ່ເພີ່ມຂຶ້ນຫຼາຍກວ່າທີ່ເຄີຍມີມາ ຂອງງົບປະມານປະຈຳປີຂອງປະເທດ ໃນເວລາດຽວກັນ, ພາວະຕົກຕ່ຳໃນວົງຈອນທຸລະກິດ ອາດເຮັດໃຫ້ທະນາຄານກາງ ບໍ່ມີເຄື່ອງມືທີ່ຕ້ອງການເພື່ອຮອງຮັບຜົນກະທົບ ຄຳສັນຍາທີ່ຈະສ້າງວຽກເຮັດງານທຳໃໝ່ ໄດ້ເປັນສ່ວນທີ່ເດັ່ນທີ່ສຸດຕະຫຼອດມາໃນການໂຄສະນາຫາສຽງຂອງທ່ານ ທຣຳ ໃນປີ 2016, ແລະ ນັບຕັ້ງແຕ່ເດືອນມັງກອນ 2017, ເຊິ່ງແມ່ນເດືອນທີ່ທ່ານເຂົ້າດຳລົງຕຳແໜ່ງນັ້ນ, ປະເທດແມ່ນໄດ້ເພີ່ມວຽກເຮັດງານທຳປະມານ 6 ລ້ານ 8 ແສນຕຳແໜ່ງ, ອີງຕາມສະຖິຕິຂອງຫ້ອງການແຮງງານ ສະຫະລັດ ໃນປີ 2019 ພຽງປີດຽວ, ປະເທດໄດ້ເພີ່ມວຽກເຮັດງານທຳປະມານ ນຶ່ງລ້ານ ເກົ້າແສນ ເຈັດສິບພັນຕຳແໜ່ງ ການເຕີບໂຕຂອງວຽກງງານທີ່ແຂງແກ່ນ ແລະ ໝັ້ນຄົງ ໄດ້ເຮັດໃຫ້ອັດຕາການຫວ່າງງານໃນເດືອນພະຈິກເປັນ 3 5 ເປີເຊັນ, ເຊິ່ງເປັນຕົວເລກທີ່ຕ່ຳທີ່ສຸດໃນຊົ່ວອາຍຸຄົນນຶ່ງ ອັດຕາຂອງການເຕີບໂຕໃນວຽກເຮັດງານທຳໃນ ສະຫະລັດ ແທ້ຈິງແລ້ວແມ່ນບໍ່ໄດ້ປ່ຽນແປງໃນລະຫວ່າງ ການເປັນປະທານາທິບໍດີຂອງທ່ານ ທຣຳ ໃນຕົ້ນຂອງທົດສະວັດ, ປະເທດແມ່ນໄດ້ເລີ່ມທີ່ຈະຟື້ນຕົວຈາກການພາວະເສດຖະກິດຕົກຕ່ຳຄັ້ງໃຫຍ່ຢູ່ແລ້ວ ຈາກປີ 2011, ເປັນປີເຕັມຄັ້ງທຳອິດຂອງການຟື້ນຕົວທາງເສດຖະກິດ, ຮອດປີ 2016, ເສດຖະກິດແມ່ນໄດ້ເພີ່ມວຽກເຮັດງານທຳສະເລ່ຍ ສອງລ້ານສີ່ແສນສາມສິບພັນຕຳແໜ່ງຕໍ່ປີ ໃນການດຳລົງຕຳແໜ່ງສອງປີທຳອິດຂອງທ່ານ ທຣຳ ນັ້ນເສດຖະກິດໄດ້ເພີ່ມວຽກ ສອງລ້ານສີ່ແສນຊາວພັນຕຳແໜ່ງຕໍ່ປີ ໃນລະຫວ່າງການດຳລົງຕຳແໜ່ງສອງປີທຳອິດຂອງທ່ານ ທຣຳ ນັ້ນ, ການເຕີບໂຕໂດຍລວມຂອງເສດຖະກິດໄດ້ເພີ່ມຂຶ້ນຢ່າງຫຼວງຫຼາຍ ໃນລະຫວ່າງປີ 2011-2016, ຍອດຜະລິດຕະພັນລວມພາຍໃນ ຫຼື GDP ຂອງ ສະຫະລັດ ໄດ້ເພີ່ມຂຶ້ນສະເລ່ຍ 2 07 ເປີເຊັນຕໍ່ປີ ໃນສອງປີທຳອິດຂອງທ່ານ ທຣຳ ນັ້ນ, ອັດຕາສະເລ່ຍດັ່ງກ່າວໄດ້ເພີ່ມຂຶ້ນເຖິງ 2 09 ເປີເຊັນ ແນວໃດກໍຕາມ ໃນປີ 2019, GDP ປາກົດວ່າຈະເຕີບໂຕ 2 1 ເປີເຊັນໃນທ້າຍປີ ບັນດານັກເສດຖະສາດໄດ້ແນະນຳວ່າ ການຊັກຊ້າໃນການຜະລິດ ຢ່າງໜ້ອຍຈະເປັນສ່ວນນຶ່ງ ຍ້ອນນະໂຍບາຍຂອງລັດຖະບານໃນ ຜົນປະໂຫຍດທີ່ເປັນເອກະລັດອີກອັນນຶ່ງຂອງທ່ານປະທານາທິບໍດີຄື: ການຄ້າຕ່າງປະເທດ Jobs, jobs, jobs Growth